Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 86/12/5505	Liptovský Mikuláš, 29.10.2012
EEČ : 2-39-361-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX XXXXX, XXXXX 
	sídlo organizácie: XXXXX, XXXXX XXXXX, Slovensko
2.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 267,73 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Detský domov Liptovský Hrádok ako centrum detí, Kráľova Lehota 82 
d.	Suma odovzdaná štátu na peňažnú pomoc obetiam trestnej činnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-134/OO-LM-2012.
	V presne nezistenom čase v dobe od 22.00 hod. dňa 01. 02. 2012 do 03.20 hod. dňa 02. 02. 2012 v Liptovskom Mikuláši na ulici M. M. Hodžu pred stánkom rýchleho občerstvenia doposiaľ nezisteným spôsobom a predmetom rozbil sklenú výplň dverí vonkajšej chladničky, pričom došlo k poškodeniu 5 ks plechoviek s nápojom XXXXX energy juice 500 ml v hodnote 1,56 €/ks a 2 ks fliaš s nápojom RedBull energy drink 0,25 l v hodnote 1,66 €/ks a z chladničky odcudzil 1 ks plechovku s nápojom XXXXX energy juice 500 ml v hodnote 1,56 €, následne doposiaľ nezisteným spôsobom a predmetom rozbil 3 ks sklenených výplní na uvedenom stánku a cez takto vzniknutý otvor zo stánku odcudzil krabicu s obsahom  25 ks gumených pelendrekov v hodnote 0,40,- €/ks, čím poškodenému XXXXX s miestom podnikania XXXXX, XXXXX, XXXXX spôsobil škodu odcudzením vo výške 12,76 € a poškodením vo výške 26,12 € a spoločnosti Coca - Cola HBC Slovenská republika s. r. o., so sídlom XXXXX, XXXXX, XXXXX spôsobil škodu poškodením vo výške 106,46. 
Odôvodnenie: 
Uznesením povereného príslušníka Obvodného oddelenia  PZ v Liptovskom  Mikuláši, sp. zn. XXXXX bolo dňa 02. 02. 2012 začaté trestné stíhanie a súčasne podľa § 206 ods. 1 Trestného poriadku vznesené obvinenie  XXXXX pre prečin krádeže podľa § 212 ods. 2 písm. a/ Trestného zákona pre skutok uvedený vo výrokovej časti tohto uznesenia. Po ukončení skráteného vyšetrovania poverený príslušník predložil na tunajšiu prokuratúru spisový materiál s návrhom na podanie obžaloby. Zo spisu som zistila, že obvinený prejavil záujem o postup podľa § 216 i podľa § 220 Trestného poriadku.
V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodení uzavreli dňa 24. 10. 2012 zmier, v rámci ktorého obvinený XXXXX vyhlásil, že spáchal skutok, za ktorý je  stíhaný.  
Obvinený slobodne, vážne, zrozumiteľne a určito vyhlásil, že spáchal skutok,  za ktorý je stíhaný. Škodu obom poškodeným uhradil v nimi požadovanej výške. 
Dňa 24. 10. 2012 zložil na účet Okresnej prokuratúry v Liptovskom Mikuláši peňažnú sumu vo výške 100,- €,  ktorá bola zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% Detskému domovu v Liptovskom Hrádku. 
Táto suma je primeraná závažnosti spáchaného trestného činu.  
Obvinený a poškodení s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
	  Preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka